Οι κοινωνικές αναπαραστάσεις των εκπαιδευτικών πρωτοβάθμιας εκπαίδευσης για το συμβουλευτικό τους ρόλο σε γονείς και μαθητές διαφορετικής πολιτισμικής προέλευσης: στάσεις και πρακτικές
Creators: name: Γούλα, Αγγελική Χρήστου
Publisher: name: Aristotle University of Thessaloniki
Year: 2019
Subjects: Κοινωνικές αναπαραστάσεις
Συμβουλευτικός ρόλος εκπαιδευτικών
Γονείς και μαθητές διαφορετικής πολιτισμικής προέλευσης
Social representations
Educators’ consultant role
Culturally diverse students and parents

description: Τα τελευταία χρόνια στο πλαίσιο της Αγωγής προωθείται συστηματικά ένα πιο σύγχρονο προφίλ του εκπαιδευτικού, ως επαγγελματία, που δίνει έμφαση στη συμβουλευτική διάσταση του ρόλου του. Ο εκπαιδευτικός εκμεταλλευόμενος το πλεονέκτημα που του εξασφαλίζει η άμεση και καθημερινή συναναστροφή με τους μαθητές μπορεί να λειτουργήσει ως σύμβουλος τόσο για τους μαθητές όσο και για τους γονείς τους, πάντα με επίκεντρο τις ιδιαίτερες ανάγκες των μαθητών του. Στο πλαίσιο τη άσκησης του συμβουλευτικού του ρόλου, ο εκπαιδευτικός, πρέπει να λάβει υπόψη του τις ιδιαίτερες ανάγκες των μαθητών και το πλαίσιο αναφοράς, τόσο εκείνων όσο και των γονέων τους. Η διαδικασία αυτή είναι περισσότερο απαιτητική στην περίπτωση που οι μαθητές και οι γονείς τους έχουν διαφορετική πολιτισμική προέλευση από αυτή του εκπαιδευτικού, καθώς η συμβουλευτική σχέση επηρεάζεται από ζητήματα σχετικά με την κουλτούρα, καθιστώντας απαραίτητη την υιοθέτηση πολιτισμικά ευαισθητοποιημένων τεχνικών και μεθόδων. Η παρούσα έρευνα επιδιώκει να αποτυπώσει την υπάρχουσα κατάσταση στην ελληνική σχολική πραγματικότητα μέσα από τη διερεύνηση των κοινωνικών αναπαραστάσεων των εκπαιδευτικών για το ρόλο τους ως λειτουργών συμβουλευτικής. Το ενδιαφέρον της έρευνας εστιάζει κατά κύριο λόγο στη συμβουλευτική υποστήριξη μαθητών διαφορετικής πολιτισμικής προέλευσης και των γονέων τους, στις πρακτικές που χρησιμοποιεί ο εκπαιδευτικός κατά την άσκηση του συμβουλευτικού του ρόλου και στις δυσκολίες που προκύπτουν. Για τη διεξαγωγή της έρευνας επιλέχθηκε η ποιοτική μέθοδος, ενώ το δείγμα της έρευνας αποτέλεσαν 20 εκπαιδευτικοί πρωτοβάθμιας εκπαίδευσης.Τα αποτελέσματα δείχνουν ότι εκπαιδευτικοί θεωρούν τη συμβουλευτική ως βασική διάσταση του ρόλου τους και επιδιώκουν να ασκούν το συμβουλευτικό τους ρόλο προς τους μαθητές, αλλά και προς τους γονείς τους, στην περίπτωση που τα παιδιά τους αντιμετωπίζουν δυσκολίες. Ωστόσο, δεν διαθέτουν τα χαρακτηριστικά του λειτουργού συμβουλευτικής. Έχουν μια συγκεχυμένη εικόνα γύρω από την έννοια της συμβουλευτικής, καθώς την αντιλαμβάνονται, κυρίως, ως συμβουλές ή καθοδήγηση και η αντίληψη αυτή αντανακλάται και στις πρακτικές τους. Επιπλέον, δεν λαμβάνουν υπόψη το πολιτισμικό πλαίσιο αναφοράς των μαθητών διαφορετικής πολιτισμικής προέλευσης και των γονέων τους και ακολουθούν μία μονοπολιτισμική προσέγγιση, που δεν ανταποκρίνεται στην κουλτούρα των τελευταίων. Η διαφορετική κουλτούρα, μάλιστα φαίνεται να αποτελεί το βασικό πρόβλημα γι’ αυτούς στο πλαίσιο της άσκησης του συμβουλευτικού τους ρόλου, καθώς τις δυσκολίες, που προκύπτουν, τις ανάγουν στη γλωσσική και την πολιτισμική διαφορετικότητα των πολιτισμικά διαφερόντων μαθητών και των γονέων τους.
description: In the recent years, in the context of Education, it is on a regular basis promoted a more modern profile of the Teacher as a professional, who pays attention at the consultative dimension of their role. The Teacher, taking advantage of the direct and daily interaction with the students may act as a consultant, both for the students and for their parents, keeping the focus on the special needs of their students. Under the role of the consultant, the Teacher should take into serious consideration the special needs of the students and their reference frame as well as that of their parents. This procedure is more demanding in case the students and their parents have a different cultural background from the Teacher, as the consulting relation is affected by the issues related with the culture, a fact which renders necessary the use of culturally sensitive techniques and methods. This research seeks to depict the current situation in Greek school reality through the probe of the social representations of teachers for their role as counselors. The interest of the research focuses mainly on the counseling of students of different cultures and their parents, the practices a teacher uses during the counseling and the difficulties that arise. For the survey it was chosen the qualitative method, while the sample of the survey consists of 20 primary school teachers.The results show that teachers consider counseling as the basic dimension of their role and seek to exercise their counseling role with students and their parents in case the children experience difficulties. However, they don’t have the features of a counselor. They have a confused conception of the meaning of counseling, as they perceive it mainly as advice or guidance, and this perception is also reflected in their practices.Moreover, they do not take into account the cultural context of students of different cultures and their parents and follow a unicultural approach that doesn’t correspond to the culture of the latter. Different cultures seem to be the main problem in exercising their counseling role, as the difficulties that arise are explained through the linguistic and cultural diversity of culturally diverse students and their parents.